
Kokouksen laillisuus ja päätösvaltaisuus<br>
KASOPLTK 08.06.2021 § 69<br>
Kuntalain 103 §:n mukaan toimielin on päätösvaltainen, kun enemmän kuin<br>
puolet jäsenistä on läsnä.<br>
Kunnan hallintosäännön 148 §:n mukaan toimielimen kokous on laillinen,<br>
kun kokouskutsu on toimitettu toimielimen jäsenille vähintään viisi (5) päivää<br>
ennen kokousta.<br>
Kiireellisissä tapauksissa kokous voidaan pitää määräaikaa lyhyemmällä<br>
ajalla, mikäli kokouksesta saadaan tieto kaikille jäsenille tai näiden<br>
henkilökohtaisille varajäsenille. Myös milloin kaikki jäsenet ovat paikalla,<br>
kokous voidaan pitää kokouskutsua lähettämättä.<br>
Päätösehdotus<br>
<br>
Kokous todetaan laillisesti koolle kutsutuksi ja päätösvaltaiseksi.<br>
<br>
Päätös<br>
<br>
Ehdotus hyväksyttiin.<br>

Pöytäkirjantarkastajien valinta<br>
KASOPLTK 08.06.2021 § 70<br>
Kunnan hallintosäännön 168<br>
toimielimen päättämällä tavalla.<br>
<br>
§:n<br>
<br>
mukaan<br>
<br>
pöytäkirja<br>
<br>
tarkastetaan<br>
<br>
Päätösehdotus<br>
<br>
Lautakunta päättää valita keskuudestaan kaksi jäsentä tarkastamaan tästä<br>
kokouksesta laadittavan pöytäkirjan. Pöytäkirjantarkastajiksi valitaan Katja<br>
Suomela ja Anvi Veirto.<br>
<br>
Päätös<br>
<br>
Tämän kokouksen pöytäkirjan tarkastavat Katja Suomela ja Toni Kivistö.<br>

Esityslistan hyväksyminen<br>
KASOPLTK 08.06.2021 § 71<br>
<br>
Päätösehdotus<br>
<br>
Kokouksen esityslista hyväksytään kokouksen työjärjestykseksi.<br>
<br>
Päätös<br>
<br>
Ehdotus hyväksyttiin.<br>

Varhaiskasvatuksen palveluseteli<br>
KASOPLTK 18.05.2021 § 65<br>
Kasvatus- ja opetuslautakunnan tehtävänä on kunnan halllintosäännön<br>
mukaan turvata kasvatus- ja koulutuspalvelut, jotka mahdollistavat<br>
jatkuvan itsensä kehittämisen, henkisen kasvun ja ammatillisen<br>
osaamisen. Lautakunnan tehtävänä on vastata varhaiskasvatuspalveluista,<br>
jotka turvaavat tasapuolisesti ja paikallisten olosuhteiden edellyttämällä<br>
tavalla lasten hoidon, kasvatuksen ja opetuksen tarpeet eri ikäryhmissä.<br>
Kasvatus- ja opetuslautakunta johtaa ja kehittää alaistaan palvelualuetta ja<br>
vastaa palvelujen tuloksellisesta järjestämisestä. Lautakunta seuraa ja<br>
arvioi palvelujen vaikuttavuutta ja varaa asukkaille ja käyttäjille<br>
mahdollisuuden osallistua palveluiden suunnitteluun ja kehittämiseen.<br>
Palvelusetelistä on tehty valtuustoaloite 8.6.2015. Valtuusto on 15.2.2016<br>
päättänyt, että valtuustoaloitteen mukaista palvelusetelijärjestelmää ei<br>
oteta tässä vaiheessa käyttöön Asikkalan kunnan lasten päivähoidossa,<br>
koska palvelusetelin käyttöönotto vaatii lisäresursointia eikä palveluseteli<br>
tuo tällä hetkellä parannusta palvelutuotantoon.Tällä hetkellä käytössä<br>
oleva yksityisen hoidon tuen kuntalisä antaa huoltajille laajemman<br>
mahdollisuuden valita. Asia otetaan uudelleen käsittelyyn, kun se etenee<br>
joko seudullisesti tai monialaisesti kunnan sisällä.<br>
Kunnan hallintosäännön mukaan, 22 § Kunnanhallituksen tehtävänä on<br>
kuntalaissa säädetyn lisäksi valtuuston asettamien tavoitteiden puitteissa<br>
johtaa, valvoa ja arvioida kunnan strategian toteuttamista sekä vastata<br>
kuntataloudesta ja muiden yleisten toimintaedellytysten säilymisestä<br>
huolehtimalla toiminnan ja talouden suunnittelusta. Kunnanhallituksen<br>
tehtävänä on sen lisäksi, mitä muualla on säädetty; 2. päättää<br>
koulutuspolitiikan yleislinjauksista, jos tässä hallintosäännössä ei muuta<br>
määrätä.<br>
Laki sosiaali- ja terveydenhuollon palvelusetelistä (569/2009)<br>
monipuolistaa kuntien mahdollisuuksia järjestää kunnan lakisääteisiä<br>
sosiaali- ja terveydenhuoltopalveluja. Varhaiskasvatuksen palvelusetelillä<br>
tuetaan perheiden varhaiskasvatusta yksityisessä varhaiskasvatuksessa ja<br>
sillä korvattaisiin niiltä osin Kelan maksama yksityisen hoidon tuki ja<br>
Asikkalan kunnan maksama yksityisen hoidon tuen kuntalisä. Palveluseteli<br>
mahdollistaa asiakkaalle valinnan mahdollisuuden kunnan<br>
varhaiskasvatuspalveluista. Asiakkaalla on kuitenkin oikeus kieltäytyä<br>
palvelusetelistä, jolloin kunnan on ohjattava asiakas kunnan muilla tavoin<br>
järjestämien palvelujen piiriin. Jos kunta on järjestänyt palvelun itse tai<br>
hankkinut sen muulta taholta, asiakkaan ei yleensä ole mahdollista valita<br>

palvelujen tuottajaa. Palvelusetelillä tarkoitetaan kunnan sitoumusta<br>
suorittaa tietty sen ennalta määräämä rahamäärä palvelujen tuottajalle<br>
niiden kustannusten korvaamiseksi, joita palvelujen tuottajalle on<br>
aiheutunut asiakkaalle tuotetusta palvelusta.<br>
Palveluseteli voidaan myöntää niille Asikkalan kunnan asukkaille, jotka<br>
ovat oikeutettuja kunnallisiin varhaiskasvatuspalveluihin. Palveluseteli<br>
voidaan myöntää varhaiskasvatuksen järjestämiseen<br>
yksityisessä päiväkodissa /ryhmäperhepäiväkodissa/perhepäivähoitokodissa. Perheellä ei ole oikeutta vaatia<br>
palveluseteliä varhaiskasvatustoimintaan, jota kunta ei järjestä<br>
palvelusetelillä tai palvelutuottajaa ei ole hyväksytty kunnan ylläpitämäksi<br>
palvelutuottajaksi. Kunnan varhaiskasvatus tekee yhteistyötä asiakkaan<br>
kanssa, jotta kullekin lapselle löytyy paras mahdollinen hoitopaikka.<br>
Varhaiskasvatuksen palveluseteliä haetaan Asikkalan kunnan<br>
määräämällä tavalla. Asiakasperhe ja palveluntuottaja tekevät sopimuksen<br>
palvelusta. Varhaiskasvatuksen alettua palveluntuottajalle maksetaan<br>
kuukausittain voimassa olevien palveluseteleiden arvo. Palvelusetelin<br>
lisäksi palveluntuottaja perii asiakkaiden omavastuuosuuden.<br>
Palvelusetelillä tarkoitetaan kunnan sitoumusta suorittaa tietty ennalta<br>
sovittu rahamäärä palvelujen tuottajalle niiden kustannusten<br>
korvaamiseksi, joita palvelujen tuottajalle on aiheutunut asiakkaalle<br>
tuotetusta palvelusta. Palvelusetelijärjestelmässä kunta ei ole<br>
sopijaosapuoli palvelusta sovittaessa, vaan kyseessä on kuluttajan<br>
asemassa olevan asiakkaan ja palvelujen tuottajan välinen sopimus.<br>
Palvelusetelissä voidaan huomioida sisaralennus ja tuloperusteinen<br>
varhaiskasvatusmaksu, jolloin yksityinen varhaiskasvatuksen<br>
saavutettavuus paranee, ja näin ollen palveluseteli tukee sosiaalista<br>
oikeudenmukaisuutta.<br>
Palveluseteli on käytössä Lahdenseudun kunnista ainakin Lahdessa,<br>
Hollolassa ja Orimattilassa.<br>
Arvioitaessa varhaiskasvatuksen järjestämistä tulee lähtökohtana olla<br>
edelleen laadukas palvelukokonaisuus. Järjestämisen suunnitelmaan<br>
vaikuttavat varhaiskasvatuksen piirissä oleva lapsimäärä, tukea tarvitsevat<br>
lapset sekä palvelun tuottamiseen tarvittava henkilöstömäärä.<br>
Varhaiskasvatuksen palveluseteliin osalta toteutettiin ennakkovaikutusten<br>
arviointi 4.5.2021 kohdennetusti päiväkotien henkilöstölle ja huoltajille.<br>
Palvelualueen kehittämispäällikkö Juha Leppialho esittelee palvelusetelin<br>
nykytilanteen. Kehittämispäällikkö tarkentaa ennen päätöksen tekoa<br>
kustannusvaikutukset ja kartoittaa mahdolliset toimijat. Tämän lisäksi<br>
pyydetään tarvittavat lausunnot 28.5.2021.<br>

Valmistelija<br>
<br>
Kasvatus- ja opetuspalveluiden kehittämispäällikkö Juha Leppialho<br>
<br>
Esittelijä<br>
<br>
Sivistysjohtaja Petri Haapanen<br>
<br>
Päätösehdotus<br>
<br>
Lautakunta merkitsee palveluseteliselvityksen nykytilanteen tiedoksi.<br>
<br>
Päätös<br>
<br>
Ehdotus hyväksyttiin.<br>
<br>
KASOPLTK 08.06.2021 § 72<br>
1347/12.07.00/2021<br>
Varhaiskasvatuksen laadun turvaaminen<br>
Tavoitteena on rakentaa lapselle yhtenäistä polkua varhaiskasvatuksesta,<br>
esiopetukseen ja ensimmäisiin kouluvuosiin. Lähtökohtaisesti<br>
pikkulapsuuden aikaa kunnioitetaan ja arvostetaan, niin pitkälle kuin se on<br>
toiminnallisesti ja taloudellisesti mahdollista. Uskomme, että tämä ratkaisu<br>
on kunnan vetovoimatekijä, jolla saadaan houkuteltua lisää asukkaita<br>
kuntaan. Asikkalan kunnan järjestämä varhaiskasvatus on arvioitu<br>
käyttäjien toimesta keväällä 2021. Huoltajien antama palaute<br>
varhaiskasvatuksesta oli 9,3. Huoltajien vastauksia tuli 87 kpl. Toiminta<br>
nykyisellään on laadukasta ja monipuolista.<br>
Kunnan on järjestettävä tässä laissa säädettyä varhaiskasvatusta siinä<br>
laajuudessa ja sellaisin toimintamuodoin kuin kunnassa esiintyvä tarve<br>
edellyttää (Varhaiskasvatuslaki 5§). Kunta voi järjestää varhaiskasvatusta<br>
siten kuin kuntalain (410/2015) 8 ja 9 §:ssä säädetään. Hankittaessa<br>
palveluja toiselta palvelujentuottajalta kunnan tai kuntayhtymän on<br>
varmistuttava siitä, että hankittavat palvelut vastaavat sitä tasoa, jota<br>
edellytetään vastaavalta kunnalliselta toiminnalta.<br>
Yksityisten toimijoiden toimintaa säätelee varhaiskasvatuslain mukaiset<br>
edellytykset, joita yksityiseltä palvelutuottajalta vaaditaan<br>
(Varhaiskasvatuslaki 43 §) sekä oma valvontasuunnitelma (48 §).<br>
Perheiden valinnanvapauden lisääminen<br>
Varhaiskasvatuksessa voidaan antaa palvelun käyttäjälle sosiaali- ja<br>
terveydenhuollon palvelusetelistä annetun lain (569/2009) mukainen<br>
palveluseteli. Kunta tai kuntayhtymä on velvollinen suorittamaan<br>
yksityiselle palveluntuottajalle korvausta vain osoittamiensa henkilöiden<br>
käyttämistä lasten varhaiskasvatuspalveluista ja palveluseteliä<br>

käytettäessä hyväksymälleen yksityiselle palveluntuottajalle enintään<br>
palvelusetelin arvoon saakka.<br>
Kunnan on huolehdittava siitä, että lapsi voi saada varhaiskasvatusta<br>
lapsen äidinkielenä olevalla suomen tai ruotsin kielellä tai saamen kielilain<br>
(1086/2003) 3 §:n 1 kohdassa tarkoitetulla saamen kielellä (8 §)<br>
Kunnalle konkreettinen mahdollisuus näyttää arvostavansa perheiden<br>
omaa valinnanvapautta ja palvelujen erikoistumista ja palvelutuotannon<br>
laajeneminen. Palvelusetelituottaja ei tarkoita automaattisesti<br>
yksityistämistä ja voiton tavoittelua, voi tuoda myös muita perheille tärkeitä<br>
arvoja.<br>
Mahdolliset toimijat<br>
<br>
Kasvatus- ja opetuspalveluiden kehittämispäällikkö on käynyt keskustelun<br>
mahdollisten toimijoiden kanssa palvelusetelistä ja toiminnasta<br>
Asikkalassa. Keskustelua on käyty seitsemän eri toimijan kanssa.<br>
Palvelusetelin arvon on hyvä olla linjassa muiden palvelusetelikuntien<br>
palveluseteleiden arvoon Päijät-Hämeessä.<br>
Kaikkia kiinnostaa yhteistyö uuden palvelusetelikunnan kanssa. Uusien<br>
yksiköiden perustaminen esimerkiksi Asikkalaan harkitaan tarkasti<br>
asiakasmäärät, ennusteet ja sijainti pohtien. Muutamat toimijat ilmoittivat<br>
suoraan, että uusien yksiköiden perustaminen ei ole suunnitelmissa.<br>
Suunniteltuun palvelusetelin arvoon 850 euroa suhtauduttiin myönteisesti.<br>
Kaikki toimijat nostivat esiin alle kolmevuotiaiden kertoimen tärkeyden.<br>
Pääsääntöisesti Asikkalassa suunnitteilla olevaa kerrointa 1.5 pidettiin<br>
pienenä.<br>
<br>
Valmistelija<br>
<br>
Kasvatus- ja opetuspalveluiden kehittämispäällikkö Juha Leppialho<br>
<br>
Esittelijä<br>
<br>
Sivistysjohtaja Haapanen Petri<br>
<br>
Päätösehdotus<br>
<br>
Lautakunta merkitsee palveluseteliin liittyvän valmistelutyön tiedoksi.<br>
Päätös palvelusetelistä tehdään ennen vuoden 2022 talousarvion<br>
käsittelyä.<br>
<br>
Päätös<br>
<br>
Ehdotus hyväksyttiin.<br>
<br>
Liitteet<br>
Liite [1]<br>
<br>
Ennakkovaikutusten arviointi<br>
<br>

Hankepäätöksen aloittaminen harrastustoiminnan Suomen mallista: Asikkala Suomen<br>
harrastusrikkain kunta<br>
KASOPLTK 08.06.2021 § 73<br>
1424/00.01.05/2021<br>
Aluehallintovirasto (AVI) myönsi Asikkalan mallille avustusta 30 000 euroa (ESAVI/<br>
12892/2021). Hankkeen kokonaiskustannuksia tulee olla vähintään 37 500 euroa.<br>
Avustusta ei myönnetä loma-aikaisiin toimintoihin. Avustuksen käyttöaika on<br>
1.8.2021 – 30.6.2022. Toiminnan suunnittelussa on ollut oma työryhmä, johon<br>
ovat kuuluneet Mari Sipponen (koordinaattori), Noora Mäkiranta, Henna<br>
Rautavuo-Hätönen, Elise Kettunen, Pertti Komonen (koordinaattori), Matti<br>
Kettunen ja Petri Haapanen.<br>
Asikkalan kunnassa on kehitetty lukuvuoden 2020 -2021 aikana monipuolista<br>
kerhotoimintaa koululaisten iltapäivään. Hankevalmistelua on tehty yhteistyössä<br>
opetus- ja hyvinvointipalveluiden kanssa. Syksyn aikana kerhojen pitäjinä ovat<br>
olleet seurat, yhdistykset ja järjestöt sekä yksityiset henkilöt. Kerhoja on pidetty<br>
kaikilla kouluilla.<br>
Kunnassa pilotoitiin koronakevään aikana yli 30 kerhoa ja nyt monipuolinen,<br>
koulupäivän jälkeen tarjottu ilmainen kerhotoiminta saa jatkoa.<br>
Kerhotoiminnan ohjaavina periaatteina ovat osallisuuden lisääminen,<br>
hyvinvoinnin lisääminen, kaverisuhteiden kehittäminen, eriarvoisuuden<br>
vähentäminen ja yksinäisyyden ja syrjäytymisen ehkäiseminen.<br>
Kerhotoiveista on suoritettu valtakunnallinen kerhokysely 2020, johon vastasi<br>
469 kunnan koululaista. Yläkoululaisten suosituimmat kerhotoiveet olivat:<br>
Kuntosali, parkour, keilailu, ruuanvalmistus, valokuvaus, media/video/valotaide,<br>
lumilautailu, mopon korjaus, koodaus ja kuvataide. Alakoululaisten vastaavia<br>
toiveita olivat: Kuvataide, parkour, pelisuunnittelu ja koodaus, eläinkerho ja<br>
kiipeily. Koulukohtaista kiinnostusta oli myös ratsastukseen, soittimien<br>
soittamiseen, mopon korjaukseen, pyöräilyyn ja keilailuun.<br>
Lukuvuoden 2021 – 2022 kerhotoiminnasta valmistetaan viikko-ohjelma, jota on<br>
laadittu oppilaiden toiveiden, kerhojen suosion ja ohjaajaresurssien mukaisesti.<br>
Kerhot aloittavat toimintansa 30.8.2021. Ilmoittautuminen kerhoihin käynnistyy<br>
kouluvuoden alussa.<br>
Vakuutukset ovat voimassa koulujen kerhojen ajan.<br>

Hankerahoitus kohdennetaan alustavasti seuraavasti: Vääksyn Yhteiskoulu 7 000,<br>
Aurinkovuoren koulu 12 000, Anianpellon koulu 8 000, Kalkkisten koulu 4 000,<br>
Länsi-Asikkalan koulu 4 000 ja Vesivehmaan koulu 2 500 euroa.<br>
<br>
Valmistelija<br>
<br>
Vs. sivistysjohtaja Petri Haapanen<br>
<br>
Esittelijä<br>
<br>
Sivistysjohtaja Haapanen Petri<br>
<br>
Päätösehdotus<br>
<br>
Lautakunta päättää aloittaa harrastustoiminnan Suomen mallin: Asikkala Suomen<br>
harrastusrikkain kunta.<br>
<br>
Päätös<br>
<br>
Ehdotus hyväksyttiin.<br>
<br>
Asikkalan kunta<br>
<br>
Pöytäkirja<br>
<br>
Kasvatus- ja opetuslautakunta<br>
<br>
§ 74<br>
<br>
6/2021<br>
<br>
13<br>
<br>
08.06.2021<br>
<br>
Oppivelvollisuuslain (1214/2020) uudistus<br>
KASOPLTK 08.06.2021 § 74<br>
1425/12.00.00/2021<br>
Hallitusohjelman tavoitteena on, että jokainen peruskoulun päättävä suorittaa<br>
toisen asteen koulutuksen. Oppivelvollisuusikä korotetaan 18 ikävuoteen. Lisäksi<br>
vahvistetaan ohjausta ja oppilashuollon palveluita sekä peruskoulun<br>
mahdollisuuksia tarjota jokaiselle riittävät valmiudet suoriutua toisen asteen<br>
koulutuksesta. Laajennettu oppivelvollisuus astuu voimaan vuonna 2021. Lakia<br>
sovelletaan ensimmäisen kerran niihin oppivelvollisiin, jotka keväällä ovat<br>
perusopetuksen 9. luokalla (pääosin vuonna 2005 syntyneet). Jatkossa<br>
oppivelvollisuus päättyy, kun nuori täyttää 18 vuotta tai kun hän tätä ennen<br>
suorittaa toisen asteen tutkinnon (ylioppilastutkinto tai ammatillinen tutkinto).<br>
a) Toiminnalliset muutokset koskevat perusopetuksen järjestäjän, koulutuksen<br>
järjestäjän ja asuinkunnalle tulevia velvoitteita. Perusopetuksen järjestäjä<br>
huolehtii, että oppivelvollinen toteuttaa hakeutumisvelvoitteensa<br>
perusopetuksen jälkeiseen koulutukseen. Koulutuksen järjestäjä ottaa<br>
oppivelvollisen opiskelijaksi ja seuraa opintojen etenemistä. Asuinkunta<br>
toimii ja ohjaa tarvittaessa esim. osoittaa opiskelupaikan. Toiminnalliset<br>
muutokset tullaan kuvaamaan rakennemallissa (liite) sekä tarvittavien<br>
päätösten osalta kunnan hallintosäännössä.<br>
b) Oppivelvoillisuutta laajennettaessa laajenee myös velvollisuus antaa<br>
maksutonta opetusta. Oppivelvolliselle opiskelijalla maksuttomia ovat:<br>
 opetus (nykyisinkin maksutonta)<br>
 päivittäinen ruokailu (nykyisinkin maksutonta)<br>
 opetuksessa tarvittavat oppikirjat ja muut materiaalit<br>
 opetuksessa tarvittavat työvälineet, -asut ja -aineet<br>
 lukion oppimäärän päätteeksi suoritettavan ylioppilastutkinnon<br>
suorittamiseksi edellytettävät 5 koetta sekä niiden osalta hylättyjen<br>
kokeiden uusiminen<br>
 vähintään seitsemän kilometrin pituiset koulumatkat<br>
 joissakin erityistapauksissa myös majoitus- ja matkakustannukset<br>
 oppivelvollisuusikäisen nuoren opiskelu aikuislukiossa<br>
 nettiyhteys (mikäli opiskelijalla ei ole käytössään nettiyhteyttä ja<br>
opetukseen osallistuminen sitä edellyttää)<br>
 tutkinnon suorittamiseksi välttämättömät alakohtaiset pätevyydet ja<br>
työelämän lupakortit, kuten työturvallisuuskortti, ensiapukortit,<br>
tulityökortti tai hygieniapassi. Myös tutkinnon suorittamiseksi<br>
edellytettävät viranomaismaksut, ajokorttimaksut ja lääkärintodistukset.<br>

Erityistä harrastuneisuutta painottavissa koulutuksissa tarvittavat<br>
henkilökohtaiset välineet, kuten soittimet ja urheiluvälineet, joita opiskelija<br>
käyttää myös muutoin kuin opetuksen yhteydessä, jäävät opiskelijan<br>
itsensä maksettaviksi (OVL 17 § 1 mom).<br>
Opintoja täydentävistä vapaaehtoisista toiminnoista (esim. retkien<br>
matkakustannukset ja pääsymaksut) voi koulutuksen järjestäjä periä maksuja.<br>
Myös ns. pakollisiin opintoihin voi kuulua vapaaehtoisia retkiä, joista<br>
voidaan periä maksuja.<br>
Koulutuksen järjestäjä päättää, missä muodossa se tarjoaa maksuttomat<br>
materiaalit opiskelijoille.<br>
Koulutuksen järjestäjä voi halutessaan tarjota myös erilaisia vaihtoehtoja,<br>
esimerkiksi perinteisen kirjan tai e-kirjan, mutta opiskelijalla ei ole oikeutta vaatia<br>
materiaalia tietyssä muodossa.<br>
Lukion 1. vuosikurssin opiskelijakoneet ovat n. 529€ /kpl jaettuna kolmen vuoden<br>
leasing-ajalle. Hintaan on laskettu tietokonelaukku ja kuulokkeet. Opiskelijat<br>
voivat käyttää myös omia tietokoneita, mutta Tieralta ei saada käyttötukea<br>
opiskelijoiden omille koneille. Leasing-koneita ei ole mahdolllista ostaa itselleen.<br>
Hallituksen valmistelutyössä lukio-opiskelun välittömien kustannusten on arvioitu<br>
vaihtelevan 2 000 – 2 500 euron välillä opiskelijaa kohden. Vuoden 2021<br>
talousarviossa lukion opiskelijakohtaiseksi hinnaksi on arvioitu n. 7 400 euroa.<br>
Lukuvuoden 2021 – 2022 lisäkustannukset aiheutuvat laitehankinnoista,<br>
oppikirjoista ja muusta oppimateriaalista.<br>
c) Osana oppivelvollisuuden laajentamista uudistetaan nivelvaiheen<br>
koulutuksia, eli erilaisia toisen asteen koulutukseen valmentavia koulutuksia<br>
(TUVA). Näitä ovat perusopetuksen lisäopetus (kymppiluokka), lukioon<br>
valmentava koulutus (LUVA) ja ammatilliseen koulutukseen valmentava<br>
koulutus (VALVA).<br>
Suunnitelmissa on, että koulutuskeskus Salpaus järjestää alueen TUVAkoulutuksen.<br>
d) Oppivelvollisuusrekisteriin tallennettuja tietoja käytetään<br>
oppivelvollisuuslaissa säädetyn ohjaus- ja valvontavastuun sekä<br>
maksuttoman koulutuksen toteuttamiseen. VALPAS-palvelu on uusi<br>
Opetushallituksen ylläpitämä palvelu, jonka kautta on yhdellä näkymällä<br>
mahdollisuus saada kokonaiskuva oppivelvollisen tilanteesta.<br>

<br>
Valmistelija<br>
<br>
Vs. sivistysjohtaja Petri Haapanen<br>
<br>
Esittelijä<br>
<br>
Sivistysjohtaja Haapanen Petri<br>
<br>
Päätösehdotus<br>
<br>
Lautakunta merkitsee oppivelvollisuuslain uudistuksen tiedoksi.<br>
<br>
Päätös<br>
<br>
Ehdotus hyväksyttiin.<br>
<br>

<br>
Lausuntopyyntö joukkoliikenteen yhteistoimintasopimuksen päivittämisestä<br>
KASOPLTK 08.06.2021 § 75<br>
1438/08.01.00/2021<br>
Asikkalan kunnalta on pyydetty lausuntoa seudullisen joukkoliikenteen<br>
yhteistyösopimuksen päivittämiseen. Lahden seudun<br>
joukkoliikennelautakunta on pyytänyt lausuntoa 16.6.2021 mennessä.<br>
Joukkoliikennelautakunnassa Asikkalalla ja Padasjoelle on yksi yhteinen<br>
edustaja.<br>
Kunnan hallintosäännön mukaan joukkoliikennepalvelut kuuluvat kasvatusja opetuslautakunnan vastuualueeseen. Lautakunta antaa kunnan<br>
puolesta kunnan lausunnot lautakunnan tehtäväalueeseen kuuluvissa<br>
asioissa (Hallintosääntö 23§)<br>
<br>
Valmistelija<br>
<br>
Vs. sivistysjohtaja Petri Haapanen<br>
<br>
Esittelijä<br>
<br>
Sivistysjohtaja Haapanen Petri<br>
<br>
Päätösehdotus<br>
<br>
Lautakunta hyväksyy yhteistoimintasopimuksen luonnoksen sisällön sekä<br>
valtuuttaa vs. sivistysjohtajan valmistelemaan lausunnon<br>
joukkoliikennelautakunnalle. Asia merkitään kunnanhallitukselle tiedoksi<br>
<br>
Päätös<br>
<br>
Asikkalan kunnalla on äänivaltainen edustaja joukkoliikennelautakunnassa.<br>
Lautakunta valtuutti sivistystoimenjohtajan valmistelemaan lausunnon.<br>
<br>
Asikkalan kunta<br>
<br>
Pöytäkirja<br>
<br>
Kasvatus- ja opetuslautakunta<br>
<br>
§ 76<br>
<br>
6/2021<br>
<br>
17<br>
<br>
08.06.2021<br>

Koululaiskuljetuksen järjestäjän valinta<br>
KASOPLTK 08.06.2021 § 76<br>
1435/02.08.00/2021<br>
Koululaiskuljetukset ja palveluliikenne kilpailutettiin keväällä 2020.<br>
Lautakunta päätti 9.6.2020 pitämässään kokouksessa valita kohdassa 6 ja<br>
7 koululaiskuljetusten ja palveluliikenteen järjestäjäksi yrittäjän, joka on<br>
15.3.2021 ilmoittanut irtisanovansa sopimuksen.<br>
Tästä syystä Viitaila-Vääksy-Viitaila alueen koululaiskuljetusten ja<br>
palveluliikenteen kuljetukset kilpailutettiin. Tarjouspyyntö julkaistiin<br>
Hilmassa julkisten hankintojen ilmoituskanavassa 23.4.2021.<br>
Sopimuskausi on 11.8.2021-3.6.2023 ja mahdolliset optiokaudet 2023-24<br>
ja 2024-25.<br>
Kilpailutuksen ratkaisuun vaikuttavat kriteerit olivat hinta 60 pistettä ja laatu<br>
40 pistettä. Hintakriteereinä olivat koululaiskujetusten hinta €/km ja<br>
rektikuljetukset €/tunti, alv 0 %. Laatukriteerit olivat; kokemus<br>
koululaiskuljeutksista ja palveluliikenteestä vähintään 36 kuukautta,<br>
ajoneuvon euroluokka vähintään Euro 5, ajoneuvon käyttöönottovuosi<br>
vähintään 2008 ja matkustajapaikka vähintään 16, enintään 22 paikkaa.<br>
Saapuneita tarjouksia tuli kuudelta yritykseltä.<br>
<br>
Kuljetus Taksi<br>
JTMLakkapää Päijänne<br>
Vekka<br>
Yhtiöt Oy Hoplog Oy Oy<br>
Oy<br>
Triviabus Group Oy<br>
Laatupisteet<br>
Hintapisteet<br>
Yhteensä<br>
<br>
60,000<br>
28,552<br>
88,552<br>
<br>
51,452<br>
29,461<br>
80,913<br>
<br>
44,868<br>
35,985<br>
80,853<br>
<br>
42,79<br>
37,727<br>
80,517<br>
<br>
36,815<br>
33,000<br>
69,815<br>
<br>
34,449<br>
28,542<br>
62,991<br>
<br>
Tarjousten tarkempi sisältö esitellään kokouksessa,<br>
<br>
Valmistelija<br>
<br>
Talouspäällikkö Aija Viikilä<br>
<br>
Esittelijä<br>
<br>
Sivistysjohtaja Haapanen Petri<br>
<br>
Päätösehdotus<br>
<br>
Lautakunta päättää valita JTM-Yhtiöt Oy:n Asikkalan kunnan alueelle,<br>
tarvittaessa lähialueen kuntiin, ensisijaisesti Viitaila-Vääksy alueelle<br>
koululaiskuljetusten ja palveluliikenteen hoitajaksi ajalle 11.8.20213.6.2023. Mahdolliset optiokaudet pätetään myöhemmin. Varalle valitaan<br>
Hoplog Oy ja seuraavalle varasijalle valitaan Kuljetus Lakkapää Oy.<br>
Päätös tehdään ehdollisena, koska valituksi tulleen tiedot tarkistetaan<br>
vastaamaan tarjouspyynnössä esitettyjä tietoja. Hankintasopimus voidaan<br>

<br>
tehdä kunnes tiedot on tarkistettu, vahvistettu ja hankintapäätös on saanut<br>
lainvoimaisuuden.<br>
Päätös<br>
<br>
Ehdotus hyväksyttiin.<br>
<br>

<br>
Viranhaltijapäätökset<br>
KASOPLTK 08.06.2021 § 77<br>
Lautakunnalle saatetaan tiedoksi seuraavien viranhaltijoiden<br>
viranhaltijapäätökset.<br>
Sivistysjohtajan päätökset ajalta 12.5.-2.6.2021<br>
§<br>
56 Päätös luokanopettajan viran täyttämisestä Asikkalan kuntaan 1.8.2021<br>
alkaen<br>
57 Päätös vakituisen luokanopettajan viran täyttämisestä Asikkalan<br>
kuntaan 1.8.2021 alkaen<br>
58 Päätös luokanopettajan viran täyttämisestä Asikkalan kuntaan 1.8.2021<br>
alkaen<br>
59 Päätös vakituisen luokanopettajan viran täyttämisestä Asikkalan<br>
kuntaan 1.8.2021 alkaen<br>
60 Ostopalvelusopimus varhaiskasvatus palveluiden tuottamisesta 18.5.8.6.2021<br>
61 Päätös erityisen tuen jatkamisesta<br>
62 Päätös oppilaan erityisen tuen jatkamisesta<br>
63 Päätös oppilaan erityisen tuen päätöksen jatkamisesta<br>
64 Päätös oppilaan erityisen tuen jatkamisesta<br>
65 Päätös oppilaan erityisen tuen jatkamisesta<br>
66 Päätös oppilaan erityisen tuen jatkamisesta<br>
67 Päätös oppilaan erityisen tuen jatkamisesta<br>
68 Päätös oppilaan siirtymisestä erityisen tuen piiriin<br>
69 Päätös määräaikaisen luokanopettajan viran täyttämisestä Asikkalan<br>
kuntaan, Länsi-Asikkalan koululle<br>
70 Päätös määräaikaisen luokanopettajan viran täyttämisestä Asikkalan<br>
kuntaan, Kalkkisten koululle<br>
71 Päätös henkilökohtaisen koulunkäynninohjaajan toimen täyttämisestä,<br>
9.8.2021<br>
72 Päätös henkilökohtaisen koulunkäynninohjaajan toimen täyttämisestä<br>
Asikkalan kuntaan, 9.8.2021<br>
73 Päätös henkilökohtaisen koulunkäynninohjaajan toimen täyttämisestä<br>
Asikkalan kuntaan, 9.8.2021<br>
74 Päätös henkilökohtaisen koulunkäynninohjaajan toimen täyttämisestä<br>
Asikkalan kuntaan, 9.8.2021<br>
75 Päätös vuosiluokkiin sitomattomasta opetuksesta<br>
76 Päätös vuosiluokkiin sitomattomasta opetuksesta<br>
77 Päätös lomautusilmoituksen antamisesta 1.7.-29.7.2021<br>
78 Päätös lomautusilmoituksen antamisesta 1.7.-29.7.2021<br>
79 Päätös lomautusilmoituksen antamisesta 1.7.-29.7.2021<br>
80 Päätös lomautusilmoituksen antamisesta 1.7.-29.7.2021<br>
81 Päätös lomautusilmoituksen antamisesta 1.7.-29.7.2021<br>
82 Päätös lomautusilmoituksen antamisesta 1.7.-29.7.2021<br>
83 Päätös vuosiluokkiin sitomattomasta opetuksesta<br>
84 Päätös asikkalalaisen oppilaan koulupaikasta<br>
85 Päätös erityisen tuen jatkamisesta<br>
86 Päätös pidennettyyn oppivelvollisuuteen siirtämisestä<br>

Päätösehdotus<br>
<br>
Lautakunta päättää merkitä edellä mainitut viranhaltijapäätökset tietoon<br>
saatetuiksi. Lautakunta päättää olla käyttämättä kuntalain tarkoittamaa<br>
otto-oikeutta niihin päätöksiin, joihin lautakunnalla olisi oikeus.<br>
<br>
Päätös<br>
<br>
Ehdotus hyväksyttiin.<br>
<br>

<br>
Tiedoksiantoasiat<br>
KASOPLTK 08.06.2021 § 78<br>
Viestintä- ja yhteydenpitoväline varhaiskasvatuksessa<br>
Varhaiskasvatuksen puolelle on hankittu DreamBroker sovellus<br>
viestintä- ja yhteydenpitovälineeksi, korvaamaan mm. WhatsAppia.<br>
Kyseinen sovellus täyttää kaikki EU tietoturvakriteerit (GDPR).<br>
Tähän sovellukseen tulee lisenssi, joka oikeuttaa päiväkodin<br>
henkilöstön käyttämään kuvaamaan ja lähettämään huoltajille<br>
materiaalia lapsen päivästä.Tämän lisäksi pystytään tuottamaan<br>
omaan markkinointi materiaalia, ottamaan työkännykällä videota,<br>
lisäämään kuvia kunnan sivuilta editoimaan, lähettämään suojatusti<br>
sekä huolehtimaan, että tiedot ovat tallennettu turvallisesti.<br>
Kasvatus- ja opetuspalveluiden vuositavoitteet<br>
Vs. sivistysjohtaja esittelee palvelualueen vuositavoitteet sekä<br>
koulujen lukuvuosiarvioinnit.<br>
Vääksyn Yhteiskoulun sisäilmatyöryhmä<br>
Vääksyn yhteiskoulun sisäilmaa käsittelevässä työryhmässä tulee<br>
olla edustus koulun puolelta (rehtori, sivistysjohtaja), tekniseltä<br>
palvelualueelta (tekninen johtaja, talonrakennusmestari),<br>
konsernipalveluista (kunnanjohtaja, hallinnon asiantuntija), työterveys<br>
Wellamosta, koulun oppilashuoltoryhmän edustaja Päijät-Hämeen<br>
hyvinvointikuntayhtymästä. Lisäksi työryhmään kuuluu<br>
työsuojelupäällikön lisäksi työsuojeluvaltuutetut. Työryhmän<br>
puheenjohtajana toimii kunnanjohtaja. Sihteerinä toimii hallinnon<br>
asiantuntija.<br>
<br>
Päätösehdotus<br>
<br>
Lautakunta merkitsee asiat tiedoksi<br>
<br>
Päätös<br>
<br>
Ehdotus hyväksyttiin.<br>
<br>

Muut asiat<br>
KASOPLTK 08.06.2021 § 79<br>
Lautakunta arvioi omaa toimintaansa, saavutettuja tuloksia ja<br>
kehittämiskohteita.<br>
<br>

Muutoksenhakuohje koskee pykäliä: § 69, § 70, § 71, § 72, § 74, § 77, § 78, § 79<br>
<br>
MUUTOKSENHAKUKIELTO<br>
Oikaisuvaatimusta tai kunnallisvalitusta ei saa tehdä päätöksestä, joka koskee:<br>
-<br>
<br>
-<br>
<br>
vain valmistelua tai täytäntöönpanoa (KuntaL 136 §)<br>
virka- tai työehtosopimuksen tulkintaa tai soveltamista ja viranhaltija on jäsenenä<br>
viranhaltijayhdistyksessä, jolla on oikeus panna asia vireille työtuomioistuimessa<br>
(KVhl 50 § 2 mom.)<br>
etuosto-oikeuden käyttämättä jättämistä (EtuostoL 22 §)<br>
<br>

Muutoksenhakuohje koskee pykäliä: § 73, § 75<br>
OIKAISUVAATIMUSOHJEET<br>
Tähän päätökseen tyytymätön voi tehdä kirjallisen oikaisuvaatimuksen.<br>
Päätökseen ei saa hakea muutosta valittamalla tuomioistuimeen.<br>
<br>
Oikaisuvaatimusoikeus<br>
<br>
Oikaisuvaatimusaika<br>
<br>
Oikaisuvaatimuksen saa tehdä:<br>
<br>
<br>
se, johon päätös on kohdistettu tai jonka oikeuteen, velvollisuuteen tai<br>
etuun päätös välittömästi vaikuttaa (asianosainen), sekä<br>
<br>
<br>
<br>
kunnan jäsen.<br>
<br>
Oikaisuvaatimus on tehtävä 14 päivän kuluessa päätöksen tiedoksisaannista.<br>
Oikaisuvaatimus on toimitettava Asikkalan kunnan kirjaamoon määräajan<br>
viimeisenä päivänä ennen kirjaamon aukioloajan päättymistä.<br>
Asianosaisen katsotaan saaneen päätöksestä tiedon, jollei muuta näytetä,<br>
seitsemän päivän kuluttua kirjeen lähettämisestä. Käytettäessä tavallista<br>
sähköistä tiedoksiantoa asianosaisen katsotaan saaneen päätöksestä tiedon,<br>
jollei muuta näytetä, kolmantena päivänä viestin lähettämisestä.<br>
Kunnan jäsenen katsotaan saaneen päätöksestä tiedon seitsemän päivän<br>
kuluttua siitä, kun pöytäkirja on nähtävänä yleisessä tietoverkossa.<br>
Tiedoksisaantipäivää ei lueta oikaisuvaatimusaikaan. Jos oikaisuvaatimusajan<br>
viimeinen päivä on pyhäpäivä, itsenäisyyspäivä, vapunpäivä, joulu- tai<br>
juhannusaatto tai arkilauantai, saa oikaisuvaatimuksen tehdä ensimmäisenä<br>
arkipäivänä sen jälkeen.<br>
<br>
Oikaisuvaatimusviranomainen<br>
<br>
Viranomainen, jolle oikaisuvaatimus tehdään, on Kasvatus- ja<br>
opetuslautakunta<br>
Kirjaamon yhteystiedot:<br>
Postiosoite: PL 6, 17201 Vääksy<br>
Käyntiosoite: Rusthollintie 2, 17200 Vääksy<br>
Sähköpostiosoite: kirjaamo@asikkala.fi<br>
Faksinumero: (03) 888 6268<br>
Puhelinnumero: (03) 888 6111 (vaihde)<br>
Kirjaamon aukioloaika on maanantaista perjantaihin klo 9 - 15.<br>
<br>
Oikaisuvaatimuksen muoto ja sisältö<br>
<br>

Oikaisuvaatimus on tehtävä kirjallisesti. Myös sähköinen asiakirja täyttää<br>
vaatimuksen kirjallisesta muodosta.<br>
Oikaisuvaatimuksessa on ilmoitettava:<br>
<br>
<br>
<br>
<br>
päätös, johon haetaan oikaisua<br>
miten päätöstä halutaan oikaistavaksi<br>
millä perusteella oikaisua vaaditaan.<br>
<br>
Oikaisuvaatimuksessa on lisäksi ilmoitettava tekijän nimi, kotikunta,<br>
postiosoite ja puhelinnumero.<br>
Jos oikaisuvaatimuspäätös voidaan antaa tiedoksi sähköisenä viestinä,<br>
yhteystietona pyydetään ilmoittamaan myös sähköpostiosoite.<br>
<br>
Pöytäkirja<br>
Päätöstä koskevia pöytäkirjan otteita ja liitteitä voi pyytää Asikkalan kunnan<br>
kirjaamosta.<br>
<br>

Muutoksenhakuohje koskee pykäliä: § 76<br>
<br>
HANKINTAOIKAISUOHJE JA VALITUSOSOITUS<br>
Julkista hankintaa koskevaan päätökseen tai muuhun hankintamenettelyssä tehtyyn ratkaisuun voidaan<br>
julkisista hankinnoista ja käyttöoikeussopimuksista annetun lain (1397/2016, jäljempänä hankin-talaki)<br>
mukaan hakea muutosta vaatimalla hankintayksiköltä oikaisua (jäljempänä hankintaoikaisu). Asia voidaan<br>
myös saattaa valituksella markkinaoikeuden käsiteltäväksi.<br>
Hankintaa koskevasta asiasta voi tehdä hankintayksikölle oikaisuvaatimuksen tai markkinaoikeudelle<br>
toimitettavan valituksen se, jota asia koskee (jäljempänä asianosainen). Asianosainen on se, jonka<br>
oikeuteen, velvollisuuteen tai etuun päätös välittömästi vaikuttaa.<br>
I Hankintaoikaisuohje<br>
Hankintaoikaisuvaatimuksen kohde<br>
Hankintayksikön päätökseen tai muuhun hankintamenettelyssä tehtyyn ratkaisuun tyytymätön voi vaatia<br>
hankintalain 132–135 §:n mukaan hankintaoikaisua. Hankintaoikaisua voi vaatia hankintayksi-költä<br>
kirjallisesti tarjouskilpailuun osallistunut tarjoaja tai osallistumishakemuksen tehnyt ehdokas tai muu taho,<br>
jota asia koskee.<br>
Hankintaoikaisuvaatimuksen tekemiselle säädetty aika<br>
Asianosaisen on vaadittava hankintaoikaisua 14 päivän kuluessa siitä, kun asianosainen on saanut tiedon<br>
hankintayksikön päätöksestä valitusosoituksineen tai muusta hankintamenettelyssä tehdystä ratkaisusta.<br>
Vaatimus on esitettävä määräajan viimeisenä päivänä ennen viraston aukioloajan päätty-mistä.<br>
Tiedoksisaantipäivää ei lueta oikaisuvaatimusaikaan. Jos määräajan viimeinen päivä on pyhäpäivä,<br>
itsenäisyyspäivä, vapunpäivä, joulu- tai juhannusaatto tai arkilauantai, voi oikaisuvaatimuksen tehdä ennen<br>
viraston aukioloajan päättymistä ensimmäisenä arkipäivänä sen jälkeen.<br>
Tiedoksianto sähköisesti<br>
Hankintaoikaisua koskevan vaatimuksen sisältö<br>
Hankintaoikaisuvaatimuksesta on käytävä ilmi vaatimukset perusteineen. Vaatimuksesta on käytävä ilmi<br>
oikaisua vaativan nimi sekä tarvittavat yhteystiedot asian hoitamiseksi.<br>
Vaatimukseen on liitettävä asiakirjat, joihin vaatimuksen tekijä vetoaa, mikäli ne eivät jo ole hankintayksikön hallussa.<br>
Toimitusosoite<br>
Hankintaoikaisuvaatimus toimitetaan hankintayksikölle.<br>
Hankintayksikön yhteystiedot:<br>
hankintayksikkö: Asikkalan kunnan kasvatus- ja opetuslautakunta<br>
PL 6, Rusthollintie 2<br>
17201 Vääksy<br>
<br>

käyntiosoite: Asikkalantie 21, 17200 Vääksy<br>
sähköposti: kirjaamo(a)asikkala.fi<br>
Viraston aukioloaika on maanantaista torstaihin 9 – 15, perjantaisin 9 - 14<br>
Hankintaoikaisuvaatimuksen vireilletulo ja käsittely eivät vaikuta siihen määräaikaan, jonka kuluessa<br>
asianosainen voi hankintalain nojalla hakea muutosta valittamalla markkinaoikeuteen.<br>
II Valitusosoitus markkinaoikeuteen<br>
Muutoksenhaun kohde ja rajoitukset<br>
Tarjoaja, osallistumishakemuksen tehnyt ehdokas tai muu taho, jota asia koskee, voi saattaa asian<br>
markkinaoikeuden käsiteltäväksi tekemällä valituksen.<br>
Valituksella markkinaoikeuden käsiteltäväksi voidaan saattaa hankintayksikön päätös tai hankintayksi-kön<br>
muu hankintamenettelyssä tehty ratkaisu, jolla on vaikutusta ehdokkaan tai tarjoajan asemaan.<br>
Markkinaoikeuden käsiteltäväksi valituksella ei voida saattaa hankintayksikön sellaista päätöstä tai muuta<br>
ratkaisua, joka koskee:<br>
1)<br>
<br>
yksinomaan hankintamenettelyn valmistelua;<br>
<br>
2)<br>
<br>
sitä, että hankintasopimusta ei jaeta osiin 75 §:n nojalla; tai<br>
<br>
3)<br>
sitä, että 93 §:ssä tarkoitetun kokonaistaloudellisen edullisuuden perusteena käytetään<br>
yksinomaan halvinta hintaa tai kustannuksia.<br>
Tiedoksianto sähköisesti<br>
Hankintapäätös on annettu tiedoksi sähköisesti. Asianosainen on saanut tiedon hankintapäätöksestä<br>
oheisasiakirjoineen sinä päivänä, jolloin sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Asianosainen on saanut tiedon päätöksestä<br>
lähettämispäivänä, jollei asianosainen esitä luotettavaa selvitystä tietoliikenneyhteyksien toimimattomuudesta tai vastaavasta muusta seikasta, jonka johdosta sähköinen viesti on saapunut asianosaiselle<br>
myöhemmin.<br>
Muutoksenhakuaika<br>
Valitus on tehtävä kirjallisesti 14 päivän kuluessa siitä, kun asianosainen on saanut tiedon hankintaa<br>
koskevasta päätöksestä valitusosoituksineen. Tiedoksisaantipäivää ei lasketa mukaan valitusaikaan.<br>
Valituksen tulee olla perillä valitusajan viimeisenä päivänä ennen markkinaoikeuden aukioloajan<br>
päättymistä.<br>
Poikkeukset säännönmukaisesta valitusajasta<br>
Valitus on tehtävä 30 päivän kuluessa päätöksen tiedoksisaannista, jos hankintayksikkö on tehnyt<br>
hankintapäätöksen jälkeen hankinta- tai käyttöoikeussopimuksen 130 §:n 1 tai 3 kohdan nojalla<br>
noudattamatta odotusaikaa. Odotusaikaa ei tarvitse noudattaa, jos sopimus koskee puitejärjestelyn<br>
perusteella tehtävää hankintaa tai sopimus koskee dynaamisen hankintajärjestelmän sisällä tehtävää<br>
hankintaa.<br>

Valitus on tehtävä kuuden kuukauden kuluessa hankintapäätöksen tekemisestä siinä tapauksessa, että<br>
ehdokas tai tarjoaja on saanut tiedon hankintapäätöksestä valitusosoituksineen ja hankintapäätös tai<br>
valitusosoitus on ollut olennaisesti puutteellinen.<br>
Valituksen sisältö<br>
Valituksessa on ilmoitettava:<br>
1) päätös, johon haetaan muutosta (valituksen kohteena oleva päätös);<br>
2) miltä kohdin päätökseen haetaan muutosta ja mitä muutoksia siihen vaaditaan tehtäväksi (vaatimukset);<br>
3) vaatimusten perustelut;<br>
4) mihin valitusoikeus perustuu, jos valituksen kohteena oleva päätös ei kohdistu valittajaan.<br>
Puitejärjestelyyn perustuvan hankinnan ja dynaamiseen hankintajärjestelmään hyväksymistä koskevan<br>
ratkaisun osalta valituskirjelmässä on esitettävä, minkä vuoksi käsittelylupa tulisi myöntää.<br>
Valituksessa on lisäksi ilmoitettava valittajan nimi ja yhteystiedot. Jos puhevaltaa käyttää valittajan laillinen<br>
edustaja tai asiamies, myös tämän yhteystiedot on ilmoitettava. Yhteystietojen muutoksesta on valituksen<br>
vireillä ollessa ilmoitettava viipymättä markkinaoikeudelle.<br>
Valituksessa on ilmoitettava myös se postiosoite ja mahdollinen muu osoite, johon oikeudenkäyntiin<br>
liittyvät asiakirjat voidaan lähettää (prosessiosoite). Mikäli valittaja on ilmoittanut enemmän kuin yhden<br>
prosessiosoitteen, voi markkinaoikeus valita, mihin ilmoitetuista osoitteista se toimittaa oikeudenkäyntiin<br>
liittyvät asiakirjat.<br>
Oikaisuvaatimuksen tekijä saa valittaessaan oikaisuvaatimuspäätöksestä esittää vaatimuksilleen uusia<br>
perusteluja. Hän saa esittää uuden vaatimuksen vain, jos se perustuu olosuhteiden muutokseen tai<br>
oikaisuvaatimuksen tekemisen määräajan päättymisen jälkeen valittajan tietoon tulleeseen seikkaan.<br>
Valitukseen on liitettävä:<br>
1) valituksen kohteena oleva päätös valitusosoituksineen;<br>
2) selvitys siitä, milloin valittaja on saanut päätöksen tiedoksi, tai muu selvitys valitusajan alkamisen<br>
ajankohdasta;<br>
3) asiakirjat, joihin valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle.<br>
Asiamiehen on liitettävä valituskirjelmään valtakirja, kuten oikeudenkäynnistä hallintoasioissa annetun lain<br>
(808/2019) 32 §:ssä säädetään.<br>
Oikeudenkäyntimaksu<br>
Muutoksenhakuasian vireille panijalta peritään oikeudenkäyntimaksu sen mukaan kuin tuomioistuinmaksulaissa (1455/2015) säädetään.<br>
Valitusperusteeseen perustuva muutoksenhakukielto<br>
Hankintalain 163 §:n mukaan markkinaoikeuden toimivaltaan kuuluvaan asiaan ei saa hakea muutosta<br>
kuntalain (410/2015) eikä oikeudenkäynnistä hallintoasioissa annetun lain nojalla.<br>

Muutoksenhausta ilmoittaminen hankintayksikölle<br>
Hankintalain 148 §:n nojalla hankinta-asiaan muutosta hakevan on kirjallisesti ilmoitettava hankintayksikölle asian saattamisesta markkinaoikeuden käsiteltäväksi. Ilmoitus on toimitettava hankintayksikölle<br>
viimeistään silloin, kun hankintaa koskeva valitus toimitetaan markkinaoikeuteen. Ilmoitus on toimitet-tava<br>
hankintayksikön kohdassa I mainittuun osoitteeseen.<br>
Valituksen toimittaminen, markkinaoikeuden osoite ja muut yhteystiedot<br>
Valitus on toimitettava markkinaoikeudelle. Valituksen voi toimittaa markkinaoikeuden kansliaan henkilökohtaisesti, asiamiestä käyttäen, lähetin välityksellä, postitse, telekopiona tai sähköpostin avulla kuten<br>
sähköisestä asioinnista viranomaistoiminnassa annetussa laissa (13/2003) säädetään. Valituk-sen voi tehdä<br>
myös hallinto- ja erityistuomioistuinten asiointipalvelussa osoitteessa<br>
https://asiointi2.oikeus.fi/hallintotuomioistuimet.<br>
Jos vireillepanon viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai<br>
arkilauantai, voi asiakirjat toimittaa markkinaoikeudelle ensimmäisenä arkipäivänä sen jälkeen.<br>
Markkinaoikeuden osoite:<br>
Markkinaoikeus<br>
Radanrakentajantie 5<br>
00520 Helsinki<br>
puh. 029 56 43300<br>
fax 029 56 43314<br>
markkinaoikeus(a)oikeus.fi<br>
<br>
